Упершыню на радзіме паэта будзе экспанавана частка арыгінальнай рукапіснай спадчыны Янкі Купалы, якая зберагаецца за межамі Беларусі: аўтографы ранніх вершаў – узор палітычнай сатыры – і арыгінальныя матэрыялы з архіва “Нашай Нівы”, з якімі працаваў паэт. Гэта стала магчымым дзякуючы даўняй традыцыі беларуска-літоўскага культурнага дыялогу. Выставачны праект “Беларускай песні ўладар” – вынік супрацоўніцтва музея Янкі Купалы і Літоўскага архіва літаратуры і мастацтва, а таксама дзейснай падтрымкі Пасольства Літоўскай Рэспублікі ў Рэспубліцы Беларусь.